กระทรวงสาธารณสุข ยืนยันไม่ทอดทิ้งกลุ่มผู้พิการ จัดสถาบันสิรินธรฯ เป็นต้นแบบดูแลผู้พิการอย่างเหมาะสมช่วงวิกฤตโควิด-19
กระทรวงสาธารณสุข ยืนยันไม่ทอดทิ้งกลุ่มผู้พิการ จัดสถาบันสิรินธรฯ เป็นต้นแบบดูแลผู้พิการอย่างเหมาะสมช่วงวิกฤตโควิด-19 นพ.ณัฐพงศ์ วงศ์วิวัฒน์ อธิบดีกรมการแพทย์ กล่าวว่า ขณะนี้ไทยมีผู้พิการกว่า 2 ล้านคน ซึ่งกลุ่มผู้พิการเป็นกลุ่มที่แม้ปกติก็มีความยากลำบากในการใช้ชีวิตมากกว่าคนทั่วไปอยู่แล้ว และในสถานการณ์โควิด-19 นี้ กรมการแพทย์ได้ร่วมกับกระทรวงการพัฒนาสังคมและความมั่นคงของมนุษย์ เพื่อส่งข้อมูลการดูแลตัวเองและส่งอุปกรณ์เพื่อสนับสนุนสุขอนามัย ขณะนี้ได้พัฒนาการดูแลเฉพาะโดยให้สถาบันสิรินธรเพื่อการฟื้นฟูสมรรถภาพทางการแพทย์แห่งชาติ เป็นสถาบันตัวอย่างให้โรงพยาบาลศูนย์ โรงพยาบาลทั่วไปทั่วประเทศได้นำไปปรับใช้เพื่อดูแลผู้พิการในพื้นที่ตนเอง จัดบริการความรู้เพื่อให้ปลอดภัยด้วยบริการปรับรูปแบบบริการให้กลุ่มเสี่ยงสูง จัด One Stop Service เฉพาะสำหรับผู้พิการ เน้นจัดบริการเพิ่มการคัดกรองประเมินความเสี่ยงการเข้ารับบริการให้คำแนะนำบริการทางการแพทย์ผ่านระบบช่องทางสื่อสารวีดิโอทางไกลให้สามารถสื่อสารรักษา ส่วนยาที่ต้องได้รับให้จัดส่งทางไปรษณีย์แทน นอกจากนี้ ยังได้จัดชุดข้อมูลเป็นอักษรเบล สำหรับผู้พิการทางสายตาด้วย ซึ่งผู้พิการที่มีข้อสงสัยการรับบริการทางการแพทย์สามารถโรคติดต่อได้ที่สายด่วน 1668ส่วนความต้องการหลักของผู้พิการ นอกจากการเข้าถึงบริการทางการแพทย์แล้วยังพบว่าสิ่งที่ผู้พิการต้องการมากที่สุดช่วงมีสถานการณ์โควิด-19 คือแหล่งรายได้ ซึ่งส่วนนี้ทางกระทรวงการพัฒนาสังคมและความมั่นคงของมนุษย์ได้มีการพัจารณามาตรการแล้วอยู่ระหว่างเสนอขออนุมัติจากคณะรัฐมนตรี